Document ID: 32007D0027

32007D0027
L 008/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2006 година
за приемане на някои преходни мерки относно доставки на сурово мляко до преработвателни предприятия и преработката на това сурово мляко в Румъния по отношение на изискванията на Регламенти (EО) № 852/2004 и 853/2004 на Европейския парламент и на Съвета
(нотифицирано под номер С (2006) 6963)
(текст от значение за ЕИП)
(2007/27/ЕO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния, и по-специално член 4, параграф 3 от него,
като взе предвид Акта за присъединяване на България и Румъния, и по-специално член 42 от него,
като има предвид, че:
(1)
Регламент (EО) № 852/2004 на Европейския парламент и на Съвета от 29 април 2004 г. относно хигиената на храните (1) определя общи правила за бизнес операторите с храни относно хигиената на храните на основата на принципите за анализ на риска и контрол на критичните точки. Той предвижда, че бизнес операторите трябва да отговарят на структурните изисквания основани на тези принципи. Регламент (EО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (2) допълва правилата, определени в Регламент (EО) № 852/2004. Правилата, определени в Регламент (EО) № 853/2004 включват специфични изисквания за млекопреработвателни предприятия, както и хигиенни изисквания относно сурово мляко и млечни продукти.
(2)
Румъния ще се присъедини към Общността на 1 януари 2007 г. В подготовка за присъединяването, млекопреработвателните предприятия претърпяват необходимите структурни подобрения с цел да отговарят на изискванията за структура, определени в Регламент (EО) № 852/2004. От 2004 г. броят на предприятия, които са в съответствие със структурните изискванията на Общността, се е увеличил от 12 на 123.
(3)
Съотношението, обаче, на сурово мляко, което отговаря на хигиенните изисквания, определени в Регламент (EО) № 853/2004, доставяно до млекопреработвателни предприятия, които отговарят на изискванията за структура на Регламент (EО) № 852/2004, е нараснало слабо. През 2005 г. от общо 5,6 млн. тона производство на сурово краве мляко за година, 0,38 млн. тона, отговарящо на изискванията сурово мляко, е доставено до млекопреработвателни предприятия.
(4)
Имайки предвид сегашната ситуация, е подходящо да се предвидят преходни мерки по отношение на организацията на млечния сектор в Румъния.
(5)
В тази връзка приложение VII, глава 5, подраздел I, буква в) от Акта за присъединяването на България и Румъния позволява временно някои млекопреработвателни предприятия, които не отговарят на изискванията за структура, определени в Регламент (EО) № 852/2004, да получават доставки на сурово мляко, което не отговаря на съответните хигиенни изисквания, определени в Регламент (EО) № 853/2004 („мляко, неотговарящо на изискванията“).
(6)
Стопанствата за производство на мляко, които не отговарят на хигиенните изисквания, определени в Регламент (EО) № 853/2004 и млекопреработвателни предприятия, които отговарят на изискванията за структура, определени в Регламент (EО) № 852/2004, са разположени на цялата територия на Румъния. Следователно, някои от отговарящите предприятия на изискванията получават сурово мляко, което отговаря на съответните хигиенни изисквания, определени в Регламент (EО) № 853/2004 („мляко, отговарящо на изискванията“) както и мляко, неотговарящо на изискванията. Следователно търгуването на крайни продукти от предприятия, отговарящи на изискванията, следва да бъде ограничено за Румъния. В допълнение списък на тези отговарящи на изискванията предприятия следва да бъде определен в настоящото решение.
(7)
Също така някои отговарящи на изискванията предприятия имат намерение да преработват разделно отговарящо на изискванията мляко и неотговарящо на изискванията мляко. Следователно е необходимо да се създадат условията що се отнася до събирането и третирането на това мляко и търгуването на крайните продукти от него. Списък на тези отговарящи на изискванията предприятия, преработващи двата вида мляко, следва също да бъде определен в настоящото решение.
(8)
Предоставеният преходен период следва да бъде ограничен до 18 месеца. Ситуацията с млечния сектор в Румъния трябва да бъде проверена преди края на този период. Следователно е подходящо Румъния да представи на Комисията годишни доклади относно напредъка при преструктурирането на стопанствата за производство на мляко, доставящи сурово мляко за отговарящи на изискванията предприятия.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Списъци на предприятия, отговарящи на изискванията
Глави I и II от приложението към настоящото решение определят списъци на млекопреработвателни предприятия в Румъния, които отговарят на изискванията за структура на Регламент (EО) № 852/2004, приложение II, глава II („отговарящи на изискванията предприятия“) и са оторизирани да получават и преработват сурово мляко, което не е в съответствие с глава I, част III и глава II, част III от раздел IX на приложение III към Регламент (EО) № 853/2004 (неотговарящо на изискванията мляко).
Член 2
Доставки на неотговарящо мляко и преработване в отговарящи на изискванията предприятия, изброени в глава I от приложението
1. Отговарящите на изискванията предприятия, изброени в глава I от приложението към настоящото решение могат да получават и преработват неотговарящо на изискванията сурово мляко.
2. Докато предприятията по параграф 1 се възползват от разпоредбите на този параграф, продукти произхождащи от отговарящи предприятия, изброени в глава I от приложението:
a)
се предлагат само на местния пазар или се използват за по-нататъшна преработка в други отговарящи на изискванията предприятия, изброени в глава I от приложението, независимо от датата на предлагането;
б)
носят идентификационна марка, различна от тази, предвидена в член 5, параграф 1 от Регламент (EО) № 853/2004.
Член 3
Доставки на отговарящо и неотговарящо мляко и преработване в отговарящи на изискванията предприятия, изброени в глава II от приложението
Отговарящите предприятия, изброени в глава II от приложението към настоящото решение, могат да получават и преработват сурово мляко, което отговаря на изискванията, определени в глава I, част III, точка 3 и глава II, част III от раздел IX на приложение III към Регламент (EО) № 853/2004 („отговарящо на изискванията мляко“) и неотговарящо на изискванията мляко на отделни производствени линии, при условие че търговските оператори с храни на такива предприятия:
a)
отговарят на член 5 от Регламент (EО) № 852/2004;
б)
демонстрират техния капацитет да отговорят на следните условия, включително определяне на отделните производствени линии:
i)
да вземат всички необходими мерки да позволят точното наблюдение на вътрешните процедури за разделянето на сурово мляко от събирането до крайния етап на производство, включително маршрути за събиране на млякото, отделно съхранение и обработка на двата вида мляко - отговарящо и неотговарящо на изискванията, и специфично пакетиране и етикетиране на млечни продукти, независимо дали вече са или не са получени от отговарящо или неотговарящо на изискванията мляко, както и отделно съхранение на това мляко;
ii)
установят процедура, осигуряваща проследяване на суровото мляко, включително необходимите доказателствени документи за движението на продукта и отчетността за млечните продукти и разпределяне на отговарящо и неотговарящо на изискванията мляко в съответната категория на произведените млечни продукти;
iii)
да се подлага суровото мляко на топлинна обработка при температура минимум 71,7 °С за 15 секунди;
iv)
да се предприемат всички подходящи мерки, за да се осигури, че идентификационните марки съгласно приложение II, раздел I към Регламент (EО) № 853/2004 не са използвани с цел измама.
Член 4
Задължения на компетентните органи в Румъния относно отговарящи предприятия, изброени в глава II от приложението
1. Компетентните органи в Румъния:
a)
осигуряват, че бизнес операторите с храни на отговарящи предприятия, изброени в глава II от приложението, вземат всички необходими мерки за да позволят правилното наблюдение на вътрешните процедури за разделянето на сурово мляко и млечни продукти;
б)
извършват тестове и необявени проверки в отговарящи предприятия, изброени в глава II от приложението, свързани с тяхното наблюдение на разделянето на суровото мляко и млечните продукти;
в)
извършват тестове в одобрени лаборатории на цялото сурово мляко и крайните продукти от отговарящи предприятия, изброени в глава II от приложението към настоящото решение, за да потвърдят тяхното съответствие с изискванията на глава II от раздел IX от приложение III към Регламент (EО) № 853/2004, включително микробиологичните критерии за млечни продукти.
2. Млякото и млечните продукти, произхождащи в отговарящите предприятия, изброени в глава II от приложението, преработени от неотговарящо на изискванията сурово мляко, могат да бъдат предлагани само на местния пазар или използвани за по-нататъшна преработка в други такива предприятия или предприятия, изброени в глава I, и носят идентификационна марка, различна от тези, предвидени в член 5, параграф 1 от Регламент (EО) № 853/2004.
3. Само млечни продукти, произведени в отговарящи на изискванията млечни предприятия, изброени в глава II от приложението към настоящото решение и отговарящи на параграф 1 от този член и изискванията на приложение III, раздел IX към Регламент (EО) № 853/2004, могат да бъдат търгувани като отговарящи на изискванията продукти, в съответствие с разпоредбите на този регламент.
Член 5
Съответствие и доклади
1. Румъния осигурява постепенното съответствие на стопанствата за производство на мляко, съгласно член 2, параграф 1 от настоящото решение, с изискванията на приложение III, раздел IX, глава I, части II и III към Регламент (EО) № 853/2004.
2. Румъния представя на Комисията годишни доклади за извършения напредък при преструктуриране на млечните стопанства и системата за събиране на мляко.
Член 6
Мляко и млечни продукти, произведени съгласно разпоредбите по членове 3 и 4 от настоящото решение, могат да получат помощ само съгласно дял I, глави II и III, с изключение на член 11, и дял II от Регламент (EО) № 1255/1999 на Съвета (3), ако носят овалната идентификационна марка съгласно приложение II, раздел I от Регламент (EО) № 853/2004.
Член 7
Приложимост
Настоящото решение се прилага при условие че влезе в сила Договорът за присъединяване на България и Румъния и от датата, на която последният влезе в сила.
Решението се прилага до 30 юни 2008 г.
Член 8
Адресати
Адресати на настоящото решение са държавите-членки.
Съставено в Брюксел на 22 декември 2006 година.

Labels: 17
7
3
0
18
15